આ બધા ઘટનાક્રમો જોઈ મુઘલ સૈન્યે વ્યૂહ બદલ્યો. અકબરે રાણા પ્રતાપની તાકાત સમા દક્ષિણ રાજસ્થાનનાં રાજ્યોને નિશાના પર લીધાં. અહીંના વાંસવાડા, ડુંગરપુરના રાજાઓને શરણમાં આવવા મજબુર કર્યા. પરિણામે પ્રતાપની મહત્વપૂર્ણ ચેનલ કપાઈ ગઈ. આટલી તૈયારી પછી અકબરે કુમ્ભલગઢ પર ભયંકર હલ્લો બોલાવ્યો. તો સામે પક્ષે રજપૂતોએ રાતના સમયે છાપો મારી મુઘલોના ચાર હાથી પડાવી લીધા. છતાં તેઓ કુમ્ભલગઢને અકબરના હાથમાં પડતું બચાવી ન શક્યા. હવે રાણા માટે નવું આશ્રય સ્થાન શોધવું અનિવાર્ય બન્યું.